ผมกับแฟนมีอะไรกันแต่ป้องกันใส่ถุงยางตั้งแต่ต้น ช่วงที่เธออยู่ข้างบนมันมีน้ำในถุงยางไหลมาที่โคนของผมแล้วทำต่อไปสักพัก แต่ผมยังไม่เสร็จนะครับ แต่แฟนผมได้ทานยาคุมฉุกเฉินชนิด1เม็ดไปแล้วพอผ่านไป6ชมเธอมีอาการปวดท้องเหมือนมีประจำเดือน เธอมีโอกาสที่จะท้องได้มั้ยครับ
สวัสดีค่ะ หากมีเพศสัมพันธ์ โดยใส่ถุงยางอนามัยป้องกัน อีกทั้งยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ดังนั้น ก็ไม่จำเป็นต้องทานยาคุมฉุกเฉินไป แต่หากได้ทานไปแล้ว และหลังจากนั้น 6 ชั่วโมง ได้มีอาการปวดท้อง ก็น่าจะเป็นผลข้างเคียงของยาคุมฉุกเฉินได้ค่ะ ซึ่งอาการจะเป็นอยู่แค่ 1-2 วัน แล้วจะหายไปได้เองหลังจากทานยาคุมฉุกเฉินไปประมาณ 1 สัปดาห์ อาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ แต่ทั้งนี้ อาจไม่มีเลือดออกมาก็ได้สำหรับประจำเดือนจริงๆ นั้น อาจมาในช่วงวเลาเดิม หรืออาจจะมาช้ากว่าปกติก็ได้ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรใช้ยาคุมฉุกเฉินบ่อยๆ โดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ